
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 334 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση έκθεσης καθορισμού ορίων αιγιαλού, 
παραλίας και παλαιού αιγιαλού στην περιοχή 
«Επάνω Σκάλα», Δήμου Μυτιλήνης, νήσου Λέσβου, 

Νομού Λέσβου . 1 

Τροποποίηση σχεδίου πόλης Καστοριάς στο Ο.Τ. 157 
στην περιοχή Μητροπόλεως. 2 


Α ΠΟΦΑΣΕΙ Σ 

Αριθ. 778 (1) 


Επικύρωση έκθεσης καθορισμού ορίων αιγιαλού, πα¬ 
ραλίας και παλαιού αιγιαλού στην περιοχή «Επά¬ 
νω Σκάλα», Δήμου Μυτιλήνης, νήσου Λέσβου, Νο¬ 
μού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α'/19.12.2001) 
“Αιγιαλός, παραλία και άλλες διατάξεις”. 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τις διατάξεις του π.δ. 551/1988 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
τΑ’). 

5. Τις διατάξεις του ν. 2218/1994 «περί ίδρυσης Νομαρ¬ 
χιακής Αυτοδιοίκησης κλπ.» (ΦΕΚ 90 τ.Α). 

6. Τις διατάξεις του άρθρου 14 του ν. 2399/1996 «Υλο¬ 
ποίηση της εισοδηματικής πολιτικής έτους 1996 για 
μισθούς και συντάξεις και άλλες διατάξεις» (ΦΕΚ 90 τ.Α’), 
με το οποίο καταργήθηκαν οι θέσεις των Περιφερεια¬ 
κών Διευθυντών και οι αρμοδιότητες τους περιήλθαν 
στο Γενικό Γραμματέα Περιφέρειας. 

7. Τις διατάξεις των παρ 2 και 6 του άρθρου 1 του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 

και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν, 
αλλά αποτελούν από 1.9.1997 Υπηρεσίες του Υπουργείου 
Οικονομικών. 

8. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1-9-1997 στον Υπουργό Οικονομικών. 

9. Η υπ’ αριθμ.14650/ΔΙΟΕ 85/17.3.2004 (ΦΕΚ 519/17.3.2004) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

10. Τις διατάξεις του άρθρου 46 παρ 21 του ν. 3220/2004 
- ΦΕΚ15/28.1.2004 τ.Α’ δυνάμει των οποίων οι αρμοδιότη¬ 
τες του Υπουργού Οικονομίας και Οικονομικών οι οποίες 
ανήκαν ή είχαν μεταβιβαστεί στους Νομάρχες μέχρι την 
έναρξη λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ 2 του άρθρου 39 
του ν. 2218/1994, περιέρχονται στον Γ ενικό Γ ραμματέα 
της Περιφέρειας, εκτός των θεμάτων των Υ.Δ.Ε. 

11. Την υπ’ αριθμ. 15542/1.4.2004 διαπιστωτική πράξη 
που δημοσιεύτηκε στο ΦΕΚ 93/2.4.2004 τ.Β’ και με την 
οποία ορίστηκαν οι Γενικοί Γραμματείς Περιφερειών 
της Χώρας. 

12. Το Φ.544.5/233/06/Σχ.8762/7.3.2006 έγγραφο του 
Γ.Ε.Ν. 

13. Την από 30.3.2006 Έκθεση της κατά το άρθρο 3 
του ν. 2971/2001 αρμόδιας Επιτροπής περί χάραξης των 
ορίων αιγιαλού και παραλίας, στη περιοχή «Επάνω Σκά¬ 
λα», Δήμου Μυτιλήνης, νήσου Λέσβου, Νομού Λέσβου, 
καθώς επίσης και το κτηματογραφικό - υψομετρικό 
διάγραμμα του Χαράλαμπου Κρικλάνη, Τοπογράφου 
Μηχανικού, κλίμακας 1:500, σε μία (1) πινακίδα, που συ¬ 
ντάχθηκε τον Σεπτέμβριο του 2005, ελέγχθηκε για την 
ακρίβεια της αποτύπωσης και θεωρήθηκε στις 3.10.2005 
από την Ελένη Μητρίτσα, ΠΕ/Α Μηχανικών, Τοπογράφο 
Μηχανικό, υπάλληλο της Κτηματικής Υπηρεσίας Λέσβου, 
αποφασίζουμε: 

Επικυρώνουμε την από 30.3.2006 Έκθεση της κατά 
το άρθρο 3 του ν. 2971/2001 αρμόδιας Επιτροπής περί 
χάραξης των ορίων αιγιαλού και παραλίας, στη περι¬ 
οχή «Επάνω Σκάλα», Δήμου Μυτιλήνης, νήσου Λέσβου, 
Νομού Λέσβου, καθώς επίσης και το κτηματογραφικό 
- υψομετρικό διάγραμμα του Χαράλαμπου Κρικλάνη, Το¬ 
πογράφου Μηχανικού, κλίμακας 1:500, σε μία (1) πινακίδα, 
που συντάχθηκε τον Σεπτέμβριο του 2005, ελέγχθηκε 
για την ακρίβεια της αποτύπωσης και θεωρήθηκε στις 
3.10.2005 από την Ελένη Μητρίτσα, ΠΕ/Α Μηχανικών, 
Τοπογράφο Μηχανικό, υπάλληλο, της Κτηματικής Υπη¬ 
ρεσίας Λέσβου. 

Στο τοπογραφικό αυτό διάγραμμα, καθορίστηκε από 
την αρμοδία Επιτροπή: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και κορυφές 1, 2, 3, έως και 22. 

β) Η οριογραμμή του παλαιού αιγιαλού με μπλε συνεχή 
πολυγωνική γραμμή και κορυφές 1”,2”,3”,....,8”. 

γ) Το σημείο 1 ταυτίζεται με το σημείο 15 όμο¬ 
ρου καθορισμένου αιγιαλού (υπ’ αριθμ. 1035935/336/ 
Β0010/17.5.2000 απόφαση Υπ. Οικ/κων, ΦΕΚ 312/1.6.2000 
τ.Δ’). 

δ) Δεν καθορίζεται οριογραμμή παραλίας λόγω υφι¬ 
στάμενου παραλιακού δρόμου (άρθρο 7, παρ 1 & 5 του 
ν. 2971/2001), επειδή έτσι εξυπηρετούνται οι σκοποί που 
αναφέρονται στο άρθρο 1 του ν. 2971/2001 (ΦΕΚ 285/ 
τ.Α'/19.12.2001) «Αιγιαλός, παραλία και άλλες διατάξεις» 
και τυγχάνει εφαρμογής η υπ’ αριθμ. 571/2000 γνωμο¬ 
δότηση του Ν.Σ.Κ. 

Η παρούσα απόφαση μαζί με την έκθεση της Επιτρο¬ 
πής και το τοπογραφικό διάγραμμα, να δημοσιευθούν 
στην Εφημερίδα της Κυβερνήσεως. 

Μυτιλήνη, 30 Μαρτίου 2006 

Ο Γ ενικός Γ ραμματέας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 

-♦- 

ΕΚΘΕΣΗ 

Επιτροπής για τον καθορισμό των ορίων του αιγιαλού 
και της παραλίας, στην περιοχή «Επάνω Σκάλα», 
Δήμου Μυτιλήνης, νήσου Λέσβου, Νομού Λέσβου. 

Στην Μυτιλήνη την 30.3.2006, η Επιτροπή καθορισμού 
αιγιαλού και παραλίας που αποτελείται από τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο, 
β) Ελένη Μητρίτσα, ΠΕ/Α Μηχανικών, Τοπογράφο Μη¬ 
χανικό, υπάλληλο Κτηματικής Υπηρεσίας Λέσβου, ως 
μέλος, 

γ) Απόστολο Μικρομάστορα, Πλοίαρχο Λ.Σ., Λιμενάρχη 
Μυτιλήνης, ως μέλος, 

δ) Παρασκευά Βασιλέλλη, Προϊστάμενο της Διεύθυν¬ 
σης Πολεοδομίας της Νομαρχιακής Αυτοδιοίκησης, ως 
μέλος, 

ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γενικής Γραμματείας της Περιφέ¬ 
ρειας Β. Αιγαίου, ως μέλος, 
και γραμματέα τον Γεώργιο Καραγιάννη, ΠΕ/Α Μηχα¬ 
νικών, υπάλληλο της Κτηματικής Υπηρεσίας Λέσβου, 


σύμφωνα με το άρθρο 3 του ν. 2971/2001 (ΦΕΚ 285/ 
Τ.Α719.12.2001) «Αιγιαλός, παραλία και άλλες διατάξεις», 
που συγκροτήθηκε με την με Α.Π. 772/30.3.2006 Απόφα¬ 
ση Γ.Γ. Περιφέρειας Βορείου Αιγαίου, αφού συγκλήθηκε 
με την υπ’αριθμ. 815/30.3.2006 πρόσκληση του Προέδρου 
της, μετέβη επί τόπου στην προαναφερόμενη περιοχή 
την 30.3.2006. 

Η Επιτροπή λαμβάνοντας υπόψη: 

1) Την από 29.9.2005 αίτηση του Χαράλαμπου Κρικλάνη 
με την οποία ζητείται ο καθορισμός το πρώτον των 
ορίων του αιγιαλού και της παραλίας στην εν λόγω 
περιοχή. 

2) Το κτηματογραφικό - υψομετρικό διάγραμμα του 
Χαράλαμπου Κρικλάνη, Τοπογράφου Μηχανικού, κλί¬ 
μακας 1:500, σε μία (1) πινακίδα, που συντάχθηκε τον 
Σεπτέμβριο του 2005, ελέγχθηκε για την ακρίβεια της 
αποτύπωσης και θεωρήθηκε στις 3.10.2005 από την Ελέ¬ 
νη Μητρίτσα, ΠΕ/Α Μηχανικών, Τοπογράφο Μηχανικό, 
υπάλληλο της Κτηματικής Υπηρεσίας Λέσβου. 

3) Το άρθρο 7 παρ 1 του ν. 2971/2001 (ΦΕΚ 285/ 
τ.Α7ΐ9.12.2001) σύμφωνα με το οποίο η Επιτροπή του 
άρθρου 3 προσδιορίζει και την παραλία εφόσον κρί- 
νεται απαραίτητο για την εξυπηρέτηση της παρ 2 του 
άρθρου 1. 

4) Την από 3.10.20 05 Έκθεση της κατά νόμον Επιτρο¬ 
πής αιγιαλού και παραλίας. 

5) Το Φ.544.5/233/06/Σχ.8762/7.3.2006 έγγραφο του 
Γ.Ε.Ν. με το οποίο προτείνεται επέκταση της χάραξης 
του παλαιού αιγιαλού μεταξύ των κορυφών 5” -15. 

6) Τα στοιχεία καθορισμού αιγιαλού και παραλί¬ 
ας όπως ορίζονται λεπτομερώς στο άρθρο 9 του 
ν. 2971/2001 (ΦΕΚ 285/τ.Α7ΐ9.12.2001) «Αιγιαλός, παραλία 
και άλλες διατάξεις» ήτοι: 

α) Την γεωμορφολογία του εδάφους, ότι δηλαδή η 
ακτή είναι ομαλή, με πολύ μικρή υψομετρική διαφορά. 

β) Το γεγονός ότι δεν υπάρχουν παράκτιοι φυσικοί 
πόροι. 

γ) Ότι η ακτή επηρεάζεται από ανέμους βόρειους, 
βορειοανατολικούς, που φτάνουν έως και 5 μποφόρ. 

δ) Την μορφολογία του πυθμένα, ο οποίος είναι κρο- 
καλώδης κλιμακούμενος ομαλά σε βάθος. 

ε) Ότι το ανάπτυγμα του κυματισμού είναι μικρό, με 
το ύψος των κυμάτων να φτάνει το ένα (1) ως ενάμιση 
(17) μέτρο. 

στ) Ότι στον συγκεκριμένο χώρο αιγιαλού δεν υπάρ¬ 
χουν τεχνικά έργα. 

ζ) Ότι στον συγκεκριμένο χώρο αιγιαλού υφίσταται 
το σχέδιο πόλης Μυτιλήνης. 

η) Ότι υπάρχει Δημόσιο Κτήμα (παλαιός αιγιαλός) και 
ότι όλη η περιοχή, τόσο στην στεριά όσο και στη θά¬ 
λασσα, είναι αρχαιολογικός χώρος μεγάλης σημασίας 
(αρχαίος λιμένας Μυτιλήνης). 

0) Ότι η συγκεκριμένη περιοχή έχει προκηρυχθεί προς 
κτηματογράφηση από την «Κτηματολόγιο Α.Ε.». 

ι)Ότι στην περιοχή δεν υπάρχει ευπαθές οικοσύστημα 
ή προστατευόμενη περιοχή. Επί του παραπάνω τοπο- 
γραφικού διαγράμματος: 

Καθορίζει 

1. Με κόκκινη συνεχή πολυγωνική γραμμή, την οριο- 
γραμμή του αιγιαλού, με κορυφές 1, 2, 3, έως και 22. 

2. Με συνεχή κυανή πολυγωνική γραμμή την οριογραμ- 

μή του παλαιού αιγιαλού με κορυφές ΐ’, 2”, 3”.8”. 

Το σημείο 1 ταυτίζεται με το σημείο 15 όμορου καθο¬ 
ρισμένου αιγιαλού (υ π’α ρ ιθ μ.1035935/336/Β 0010/17.5.2000 
Απόφαση Υπ. Οικ/κων, ΦΕΚ 312/1.6.2000 τ.Δ’). Δεν καθο¬ 
ρίζεται οριογραμμή παραλίας λόγω υφιστάμενου πα¬ 
ραλιακού δρόμου (άρθρο 7, παρ 1 & 5 του ν. 2971/2001), 
επειδή έτσι εξυπηρετούνται οι σκοποί που αναφέρονται 
στο άρθρο 1 του ν. 2971/2001 (ΦΕΚ 285/τ.Α7ΐ9.12.2001) 


«Αιγιαλός, παραλία και άλλες διατάξεις» και τυγχάνει 
εφαρμογής η υπ’ αριθμ. 571/2000 γνωμοδότηση του 
Ν.Σ.Κ. Η εξάρτηση έγινε σύμφωνα με το Ελληνικό Γεω- 
δαιτικό Σύστημα Αναφοράς (ΕΓΣΑ’ 87). 

Η Επιτροπή 

Ο Πρόεδρος Τα Μέλη 

ΣΠΥΡΙΔΩΝ ΚΑΡΔΑΚΑΡΗΣ 1. ΕΛΕΝΗ ΜΗΤΡΙΤΣΑ 

2. ΑΠΟΣΤΟΛΟΣ ΜΙΚΡΟΜΑΣΤΟΡΑΣ 

3. ΠΑΡΑΣΚΕΥΑΣ ΒΑΣΙΛΕΛΛΗΣ 

4. ΕΥΣΤΡΑΤΙΟΣ ΔΟΥΛΔΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΚΟ/86 (2) 

Τροποποίηση σχεδίου πόλης Καστοριάς στο Ο.Τ. 157 
στην περιοχή Μητροπόλεως. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Το π.δ. 183/1986 «Εγκριση τροποποιήσεων σχεδίων 
πόλεων και καθορισμός όρων και περιορισμών δόμησης 
από τους νομάρχες» (ΦΕΚ 7Ο/Α/5.6.1986), καθώς και την 
διευκρινιστική Εγκ-48407/1834/117/86. 

2. Το άρθρο 10 του ν. 3044/2002 «Μεταφορά Συντε¬ 
λεστή Δόμησης και ρυθμίσεις άλλων Θεμάτων αρμοδι¬ 
ότητας Υ.ΠΕ.ΧΩ.ΔΕ.». 

3. Το π.δ./14.5.1934 «περί εγκρίσεως του σχεδίου πό- 
λεως Καστοριάς» (ΦΕΚ167/Α/22.5.1934). 

4. Την υπ’ αριθμ. 167/2005 απόφαση του Δημοτικού 
Συμβουλίου Καστοριάς με την οποία προτείνεται η με¬ 
τατόπιση της οικοδομικής και ρυμοτομικής γραμμής 
του Ο.Τ. 157 επί της οδού Μητροπόλεως κατά 3μ., ώστε 
να διαπλατυνθεί η οδός, με ταυτόχρονη υποχώρηση 
κατά το ίδιο πλάτος της οικοδομικής γραμμής επί της 
παρόδου Μητροπολίτου Νικηφόρου. Με τον τρόπο αυτό 
διατηρείται άθικτο το ισοζύγιο των κοινοχρήστων χώ¬ 
ρων. 

5. Το π.δ. της 3.10.1983 «Χαρακτηρισμός ως παραδο¬ 
σιακού τμήματος της πόλεως Καστοριάς...» (ΦΕΚ 667 
Δ721.11.1983), από όπου προκύπτει ότι το Ο.Τ. 157 δεν 
ανήκει στο παραδοσιακό τμήμα. 

6. Την υπ’ αριθμ. 83615/6137/11.12.1989 (ΦΕΚ 7 Δ'/11.1.1990) 
υπουργική απόφαση «Χαρακτηρισμού ως διατηρητέ¬ 
ων...». 

7. Την από 2.11.2005 έκθεση επίδοσης της 167/2005 
απόφασης Δ.Σ. προς την 11η Εφορεία Βυζαντινών Αρ¬ 
χαιοτήτων. 

8. Την ένσταση της Ρόρου Αγνής, με την οποία ζητά 
να παραμείνει η οικοδομική γραμμή στη θέση που προ¬ 
βλέπει το εγκεκριμένο σχέδιο: 

8.1. για να μην ρυμοτομείται η θέση του διατηρητέ¬ 
ου 


8.2. διότι δεν διατηρείται το ισοζύγιο κοινοχρήστων 
χώρων. 

9. Την υπ’ αριθμ. 283/2005 απόφαση του Δημοτικού 
Συμβουλίου Καστοριάς με την οποία απορρίπτεται η 
ένσταση της Ρόρου Αγνής. 

10. Τη σύμφωνη γνώμη ομόφυλα του Συμβουλίου Χω¬ 
ροταξίας - Οικισμού και Περιβάλλοντος (ΣΧΟΠ) που 
διατυπώθηκε με την αρ.1 πράξη της 13ης συνεδρίασης 
της 14.2.2006. 

ΕΠΕΙΔΗ 

1. Το διατηρητέο κτίσμα ιδιοκτησίας Παπαμαντζάρη, 
στο οποίο αναφέρεται η ενιστάμενη έχει ήδη καταδα- 
φιστεί και συνεπώς υπάρχει η δυνατότητα της ανακα- 
τασκευής του σε νέα θέση μετατοπισμένη κατά 3μ. 

2. Το τοπογραφικό που συνοδεύει την αρ. 167/05 από¬ 
φαση του Δ.Σ. παρουσιάζει επακριβώς τα εμβαδά των 
καταργούμενων και προτεινόμενων κοινόχρηστων και 
οικοδομήσιμων χώρων, από όπου φαίνεται ότι το ισο¬ 
ζύγιο παραμένει σταθερό, αποφασίζουμε: 

1. Απορρίπτουμε την ένσταση της Ρόρου Αγνής με το 
σκεπτικό που αναφέρεται ανωτέρω. 

2. Τροποποιείται το σχέδιο πόλης Καστοριάς με πε¬ 
ριεχόμενο: 

Τη υποχώρηση της οικοδομικής γραμμής επί του 
προσώπου της οδού Μητροπόλεως κατά 3,0μ. προς τα 
ανατολικά, με ταυτόχρονη προώθηση της οικοδομικής 
γραμμής κατά 3,0μ. προς τα ανατολικά επί της παρόδου 
Μητροπολίτου Νικηφόρου. 

Η ισχύς της απόφασης μας αρχίζει από την ημέρα 
δημοσίευσης της στο ΦΕΚ. 

Με την απόφαση μας δεν προκαλείται δαπάνη σε 
βάρος του Δημοσίου ή του αντίστοιχου Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 24 Φεβρουάριου 2006 
Ο Νομάρχης 

ΚΩΝΣΤΑΝΤΙΝΟΣ ΛΙΑΝΤΣΗΣ 

